རང་བཞིན་གྱིས་གནས་པས་ལྷའི་དག་པ་དང་། སྦྱར་
ནས་བསྒོམ་ན་རྩ་རླུང་ལ་གེགས་མི་འབྱུང་ཞིང་ལྷ་དེ་དག་གི་མཚོན་དོན་གྱི་ཡེ་
ཤེས་ལ་དབང་བསྒྱུར་བའི་དགོས་པ་ཡོད་པས། སྤྱི་བོའི་རྩ་འདབ་སོ་གཉིས་ཚད་
མེད་སོ་གཉིས། མགྲིན་པ་བཅུ་དྲུག་རྒྱུན་མེད་བཅུ་དྲུག །རྒྱུན་ཡུམ་ཉི་ཤུ་ཡོད་པ་
དང་གྲངས་མ་འགྲིག་ཅེ་ན། རྒྱུད་ལས་བཅུ་དྲུག་ཐུགས་རྗེ་རྒྱུན་མེད་འགྲོ་དོན་
བསྲིང་། ཞེས་རྒྱུད་ལས་བཅུ་དྲུག་ལས་མ་གསུངས་པར་མ་ཟད། དཀྱིལ་འཁོར་
105

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
དུས་ཕྱོགས་བཞི་དབུས་ལྔ་ཡོད་པའི་གྲངས་སུ་བརྩིས་པ་ཙམ་ལས།
དོན་གསང་
མཆོག་རིགས་བཞིའི་ཡུམ་བཞི་ལ་བྱེད་དོ། །ཐུགས་ཀའི་བརྒྱད་ཁྲོ་མོ་བརྒྱད། འོ་
ན་གསང་མཆོག་རིགས་བཞི་དང་བདེ་ཆེན་ཡུམ་བཞི་མེད་དོ་སྙམ་ན།
དེར་ཤུགས་
མི་འོང་བ་
ལ་རྫོགས་པར་མོས་པས་ཆོག་སྟེ། མ་རྒྱུད་རང་ལུགས་ལའང་རིགས་བཞི་མ་བྱུང་
བས་སོ། །ལྟེ་བའི་རྩ་འདབ་རེ་བཞི་ཞིང་ཁམས་ཀྱི་འགྱུར་བས་ཤེས་རབ་བློ་ལྡན་
མ་ལྔ་ཡོད་པ་བཞིན་འདོད་ཡོན་བཅུ་གཉིས་ལ་དྲུག་ཅུར་འགྱུར་བ་གནས་སོ། །དོན་
བྱེད་མ་བཞི་ལ་བལྡབས་ སྐྱར་བའི་དོན་ཏེ་དོན་བྱེད་བཞི་ལ་ལྔ་ལྔར་མི་འབྱུང་བ། མཆན།
ནི། དོན་བཞིའི་ལས་ཀྱང་དུས་བཞི་ཡིན་པ་དང་། དཀྱིལ་འཁོར་གྱི་ཡང་གྲུ་ཆད་
བཞི་ལ་གནས་ཤིང་རྒྱུད་ལས་ཀྱང་། རེ་བཞི་འདོད་ཡོན་དོན་བྱེད་སྤྲུལ་པའི་གཟུགས།
ཞེས་པས་སོ། །གསང་བའི་ཉེར་བརྒྱད་ནི། མཁའ་འགྲོ་བརྒྱ་ཉི་ཤུ་ཡང་གནས་
ཀྱིས་བསྡུས་པའི་ཉེར་བཞི། སྒོ་མ་བཞི་དང་ཉེར་བརྒྱད་དོ། །མཚན་བྱ་མཚོན་བྱེད་
གྲངས་མི་མཉམ་སྙམ་ན། སྤྱིར་རྩ་དེ་དག་རྩ་བ་ནི་དེ་ལྟར་གནས་ཀྱང་ཡལ་ག་
གྲངས་མེད་པར་གྱེས་པས། འདི་ལའང་རྩེ་མོ་ལྔ་ལྔར་གྱེས་པའི་རྩ་ཉེར་བཞི་མ་
གྱེས་པ་བཞི་དང་ཉེར་བརྒྱད་དུ་བཤད་ཀྱང་འགལ་བ་མེད་དོ། །བསྒོམ་པའི་དུས་
ན་ཉེར་བརྒྱད་རང་དུ་བསྒོམ་པ་ཡིན་ནོ། །འཁོར་ལོ་དེ་དག་རྣམས་སུ་རླུང་སེམས་
ཟིན་པའི་ཡོན་ཏན་ནི། ཡང་རྩེ་ཀློང་ཆེན་ལས། སྤྱི་བོ་ནམ་མཁའི་འཁོར་ལོ་ལ།།
རླུང་སེམས་ཐིག་ལེ་ཆུད་པ་ན།། སྣང་སྲིད་ས་ལེ་གཟིགས་པའོ། །མགྲིན་པ་རླུང་
གི་འཁོར་ལོ་ལ། རླུང་སེམས་ཐིག་ལེ་ཆུད་པ་ན། སྡེ་སྣོད་གསུམ་ལ་རྒྱུད་འབྱོང་ཞིང་།
བོན་སྒོ་ཐེག་རྒྱུད་རང་ཤར་འབྱུང་།༎ སྙིང་ག་མེ་ཡི་འཁོར་ལོ་ལ།། རླུང་སེམས་ཐིག་
ལེ་ཆུད་པ་ན།། ཐུགས་རྗེ་བྲི་བཀོལ་མེད་པ་དང༌༎ སྙིང་རྗེས་འགྲོ་དྲུག་ཕ་མར་ཤེས༎
ལྟེ་བ་ས་ཡི་འཁོར་ལོ་ལ།། རླུང་སེམས་ཐེག་ལེ་ཆུད་པ་ན།། ལས་ལ་སྤང་བླང་མེད་
106

ནམ་མཁའ་མཛོད་ཀྱི་ཁྲིད་གདམས་སྐོར།
པ་རུ།། ཐམས་ཅད་ཐིག་ལེ་ཉག་གཅིག་འཆར།། གསང་བ་ཆུ་ཡི་འཁོར་ལོ་ལ། རླུང་
སེམས་ཐིག་ལེ་ཆུད་པ་ན།། མི་མཐུན་པ་ཡི་རྐྱེན་དང་བྲལ།། སྡེ་བརྒྱད་བྲན་དུ་འཁོར་
བར་འགྱུར། ། ཞེས་སོ། ༈ །རྩ་ལམ་སྦྱོང་བའི་སྐབས་སུ། སོར་བཅུ་དྲུག་གི་མཚམས་
སུ་ཨ༔ མ༔ བསམ་དགོས་པའི་དོན་ནི། ཐོག་མར་སྐྱེས་དུས་ཨ་ཞེས་སྐད་བཏོན་
པས་སྟེང་གི་སེག་དབུགས་མཆན། སྒོ་བྱེ་ནས་སེག་སོར་བཅུ་དྲུག་གི་མཚམས་སུ་
ཕྱིན་ཏེ་སླར་ལྡོག་ཅེས་ཞང་ཞུང་སྙན་རྒྱུད་ལས་གསུངས་པས། དེ་ནི་རླུང་སེམས།
རང་སོར་གནས་དུས་ཀྱི་རླུང་འགྲོ་ལྡོག་གིས་མཚམས་ཡིན་པས་དེ་ན་བསྒོམ་པ་སྟེ།
མན་ངག་གཞན་ནས་འབྱུང་བའང་ངོས་བཟུང་དེ་ལྟར་རོ། །ལྟེ་བ་གཅོད་དུས་སུ་
ཨ་ཧང་ཞེས་ངུས་པས་འོག་གི་སེག་སྒོ་བྱེ་ནས་སེག་ཁྲུ་གང་དུ་འགྲོ་ནས་སླར་ལྡོག་
གོ་ཞེས་གསུངས་སོ། །ཨཿམཿགཉིས་ནི་ཐབས་ཤེས་ཀྱི་ངོ་བོའོ། ༈ །བསྲུང་གུར་
གྱི་སྐབས་སུ། ཕྱི་ནང་གསང་བའི་བར་ཆད་ཅེས་པ་ལས། ཕྱིའི་བར་ཆད་དགྲ་
བགེགས། ནང་གི་བར་ཆད་ནད། གསང་བའི་བར་ཆད་ཉོན་མོངས་སོ། །ལས་
ཀྱི་མཁའ་འགྲོ་ནི་འཇིག་རྟེན་ན་རྒྱུ་ཞིང་གནས་ཏེ་དུར་ཁྲོད་ཀྱི་བདག་མོ་རྣམས་ལྟ་
བུའོ། །རྫུ་འཕྲུལ་གྱི་མཁའ་འགྲོ་ནི་འཇིག་རྟེན་ལས་འདས་མ་འདས་ཀྱི་མཚམས་
སུ་གནས་ཏེ་དཀར་སྨུག་ནག་གསུམ་ལྟ་བུའོ། །ཡེ་ཤེས་ཀྱི་མཁའ་འགྲོ་ནི་འཇིག་
རྟེན་ལས་འདས་པ་སྟེ་རིགས་ལྔའི་ཌཱཀྐི་མ་རྣམས་ལྟ་བུའོ། །རླུང་དུག་བསལ་བའི་
སྐབས་སུ། རྩ་གཡས་ནས་རྒྱུ་ཞེ་སྡང་། ནད་རླུང་སོགས་དང་། གཡོན་ནས་རྒྱུ་
འདོད་ཆགས། ནད་མཁྲིས་པ་སོགས་བཤད་པ་ནི། གསོ་དཔྱད་པའི་གཞུང་ལུགས་
ལས། ཞེ་སྡང་གིས་མཁྲིས་པ་དང་། འདོད་ཆགས་ཀྱིས་རླུང་། གཏི་མུག་གིས་
བད་ཀན་བསྐྱེད་པར་བཤད་ན་འང་། འདིར་སྲས་སྤྲུལ་པའི་མདོ་ལས། རྒྱུ་ནི་
གཏི་མུག་མ་རིག་པ་ཉིད་གཅིག་ལས་མེད། དེ་ལས་གྱེས་པ་ཚ་གྲང་གཉིས། ཚ་བ་
107

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
མ་ཡི་རྐྱེན་ལ་གྲང་བ་ཕ་ཡི་རྒྱུ། དེ་ལས་གྱེས་པ་འདུ་བ་རྣམ་པ་བཞི། རླུང་དང་
བད་ཀན་མཁྲིས་པ་ཁྲག་དང་བཞི། ཞེས་གསུངས་པས། རླུང་དང་བད་ཀན་ནི་
རང་བཞིན་གྱི་གྲང་བས་ཆུ་དང་། ཁྲག་དང་མཁྲིས་པ་ནི་རང་བཞིན་གྱི་ཚ་བས་
མེ་དང་མཚུངས་པས། རྩ་གཡས་རྐྱང་མ་ཐབས་ཀྱི་རྩ། དེ་ནས་ཕོ་རླུང་རྒྱུ་ཞིང་།
སྐྱེས་པ་ལ་ཞེ་སྡང་དུག་ཤས་ཆེ་བས་ཞེ་སྡང་དང་། ནད་ཕ་ཡི་རྒྱུས་བསྐྱེད་པའི་རླུང་།
གདོན་ཕོ་གདོན་ཏེ་སྦྱང་བྱ་སྦྱོང་བྱེད་རྣམས་ཐབས་ཀྱི་ཆ་དང་། རྩ་གཡོན་རོ་མ་
ཤེས་རབ་ཀྱི་རྩ། དེ་ནས་མོ་རླུང་རྒྱུ་ཞིང་། བུད་མེད་ལ་འདོད་ཆགས་དུག་ཤས་ཆེ་
བས་འདོད་ཆགས་དང་། ནད་མའི་རྐྱེན་གྱིས་བསྐྱེད་པའི་ཁྲག་མཁྲིས་གཉིས།
གདོན་མོ་གདོན་ཏེ་སྦྱང་བྱ་སྦྱོང་བྱེད་རྣམས་ཤེས་རབ་ཀྱི་ཆ་དང་མཐུན། རྩ་དབུ་
མ་ཐབས་ཤེས་དབྱེར་མེད་ཀྱི་རྩ། དེ་ནས་མ་ནིང་གི་རླུང་རྒྱུ་ཞིང་། གཏི་མུག་ནི་
ཆགས་སྡང་སོགས་ཉོན་མོངས་ཐམས་ཅད་ཀྱི་གཞིར་གྱུར་པས་ཕོ་མོ་གང་ལའང་
ཆ་སྙོམས་པས་གཏི་མུག་དང་། བད་ཀན། གདོན་ཀླུ་གདོན་ཏེ་སྦྱང་བྱ་སྦྱོང་བྱེད་
ཆ་མཐུན་པའོ། །དེ་ཡང་ཞི་དྲག་བར་མའི་རྣམ་པར་ཕྱུང་བ་ནི། སྦྱོང་བྱེད་ཆུང་
འབྲིང་ཆེན་པོས། སྦྱང་བྱ་ཆེན་པོ་འབྲིང་ཕྲ་བའི་བར་དུ་སྦྱང་བར་བྱེད་དོ། །དེ་
དག་གི་ཞར་ལ་དུས་གསུམ་གྱི་བག་སྒྲིབ་སྦྱོང་བའི་ཚུལ་ལའང་ལྟུང་བཤགས་ལས།
ལས་ཀྱི་དང་། ཉོན་མོངས་པའི་དང་། སྐྱེ་གནས་ཀྱི་དང་། ཤེས་བྱའི་དང་། བག་
ཉལ་གྱི་སྒྲིབ་པ་དང་ལྔར་གསུངས་པའི། ལས་སྒྲིབ་ནི། སྡོམ་པ་མ་བླངས་པའི་རང་
བཞིན་གྱི་སྡིག་པ་དང་། སྡོམ་པ་བླངས་པའི་བཅས་པའི་སྡིག་པ་གཉིས་ཏེ། དང་
པོས་མཐོ་རིས་བགྲོད་པ་ལ་གེགས་བྱེད་ཅིང༌། ཕྱི་མས་གནས་སྐབས་མཐོ་རིས་
དང་། མཐར་ཐུག་བྱང་ཆུབ་ཐོབ་པ་ལ་གེགས་བྱེད་པས་སྒྲིབ་པ་ཞེས་བྱའོ། །ཉོན་
སྒྲིབ་ནི། འཇིག་ལྟ་སོགས་ལྟ་ངན་ལྔ། ཞེ་སྡང་སོགས་དུག་ལྔ། མ་རིག་པ་རྣམས་
108

ནམ་མཁའ་མཛོད་ཀྱི་ཁྲིད་གདམས་སྐོར།
སོ། །དེ་དག་གིས་སེམས་རྒྱུད་ཉོན་མོངས་པར་བྱེད་ཅིང་མཐོ་རིས་དང་ཁྱད་པར་
ཟར་པ་ལ་བསྒྲིབས་པས་ཉོན་སྒྲིབ་བོ། །སྐྱེ་གནས་ཀྱི་སྒྲིབ་པས་མཐོ་རིས་ལ་བསྒྲིབས་
ཤིང་ངན་སོང་དུ་འཕེན་པ་ལྟ་བུ་སྐྱེ་སྒོ་བཟང་པོ་བཀག་ནས་ངན་པར་སྐྱེ་བར་
བྱེད་དོ། །ཤེས་སྒྲིབ་ནི། སེམས་དཔས་བླང་བྱ་ལ་བླང་བྱར་ཞེན་པ། དོར་བྱ་ལ་
དོར་བྱར་ཞེན་པ། གང་ཟག་ལ་དངོས་པོར་ཞེན་པ། བརྡའ་བཏགས་པ་ཙམ་ལ་
ཞེན་པ། དེས་མཐར་ཐུག་གི་དོན་ལ་སོགས་ཤེས་བྱ་འགའ་ཞིག་མཐོང་བ་ལ་
གེགས་བྱེད་པས་ཤེས་སྒྲིབ་ཅེས་བྱའོ། །བག་སྒྲིབ་ནི་ཤེས་སྒྲིབ་ཆ་ཕྲ་བ་ལ་བཞེད་
ཅིང་འདི་ནི་རྒྱུན་མཐའ་མན་ཆད་ལ་ཡོད་དོ། །དེས་ན་དེ་ལྟ་བུའི་སྒྲིབ་པ་དུས་
གསུམ་དུ་བསགས་པ་རྣམས་སྦྱང་བའོ། །འདིར་ཁ་ཅིག་གིས་གཡས་ནས་རྔུབས་
པ་གཡས་ནས་སླར་ཕྱུང་བ་ཡོད་དེ། ཡུལ་ཆུ་སླར་མི་ལྡོག་པ་བཞིན་དུ་མི་འཐད་པར་སེམས་སོ། །རང་
ལུགས་ནི་ཞང་ཞུང་སྙན་བརྒྱུད་ལས། རླུང་གིས་དུག་ཕྱུང་རྩ་འདུལ་བསྟན་པ་ལ།
རྩུབ་རླུང་གཡས་ནས་ཕྱི་རུ་དྲག་ཏུ་འབུད། བསྡུས་རླུང་གཡོན་ནས་ནང་དུ་དལ་
གྱིས་རྔུབས། ཞེས་པ་ལྟར་ཡིན་ནོ། ༈ །རྩ་རླུང་ཐིག་ལེ་བྱིན་གྱིས་བརླབ་པའི་
སྐབས་སུ། སྣ་སྒོ་གཡས་ཀྱི་ཨ་ལི་བཅུ་དྲུག་ནི། ཡེ་ཤེས་ལྔ་ལ་ངོ་བོ། །ལས་དང་།
ནུས་མཐུའི་ཆ་ནས་ཕྱེ་བའི་བཅོ་ལྔ། རང་བྱུང་ཡེ་ཤེས་དང་བཅུ་དྲུག་གི་ངོ་བོ་སྟེ།
དེས་གཡས་ཐབས་ཀྱི་རང་བཞིན་དུ་བསྐོར་བ་གསུམ་བྱེད་པ་ནི། སྟོང་ངོས་ནས་སྣང་
བ་ངོ་སྤྲད་ཀྱི་བརྡའ་དོན་ཏེ། སྟོང་པའི་གོལ་ས་ སྟོང་པ་རིག་པས་ལམ་དུ་མ་སློང་བའི་གཤིས་
ཤོར། མེད་པར་བལྟ་བའི་ཆད་ལྟ། དྲན་པས་མ་ཟིན་པའི་ཕྱམ་ཆད་གསུམ། མཆན། གསུམ་དག་ནས་
སྟོང་རིག་དབྱེར་མེད་དུ་རྟོགས། སྣ་སྒོ་གཡོན་གྱི་ཀ་ལི་སོ་བཞི་ནི། གདན་གསུམ་གྱི་
ལྷ་ཡབ་ཡུམ་ཟུང་འབྲེལ་ཅན། བཅུ་བདུན་ནམ་སྟངས་དབྱལ་སོ་བཞིའི་ངོ་བོ་སྟེ།
དེས་གཡོན་ཤེས་རབ་ཀྱི་རང་བཞིན་དུ་བསྐོར་བ་གསུམ་བྱེད་པ་ནི། སྣང་ངོས་ནས་སྟོང་
109

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
པ་ངོ་སྤྲད་ཀྱི་བརྡའ་དོན་ཏེ། གསལ་ཆ་རིག་པའི་གོལ་ས་གསུམ་ བདེ་བ་ལ་མངོན་པར་ཞེན་པ།
མི་རྟོག་པར་མཆོག་ཏུ་འཛིན་པ། གསལ་བ་ལ་ངེས་ཤེས་བྱེད་པ་གསུམ། མཆན། དག་ནས་རིག་སྟོང་དབྱེར་
མེད་དུ་རྟོགས་པའོ། །འདི་ལ་རིག་བྱེད་སྨྲ་བའི་བློ་རྩེ་གཅིག་པ་དེ་དག་གིས་ཐབས་
ཤེས་གོ་ལྡོག་པར་སྙམ་ན། འདིར་བྱུང་ཚུལ་གྱི་གོ་རིམ་དང་སྦྱར་ནས་བསྟན་པ་ལ་
འགལ་བ་མེད་དེ། ངོ་བོ་དང་བྱེད་ལས་སོ་སོ་ཡིན་པར་མ་ཟད་ཐེག་པ་ཆེན་པོའི་
བརྡ་དོན་ལ་ངེས་པ་མེད་པས་མཐའ་གཅིག་ཏུ་ངོས་བཟུང་མེད་དོ། །སྙིང་གའི་ཉི་
གདན་ནི་ཡུམ་སྐོས་ཀྱི་ཉི་མ་དང་། ཟླ་བའི་གདུགས་ནི་ཡབ་མཁའ་ལ་རིག་པའི་
རྒྱལ་པོ་གཉིས་ཀྱི་ངོ་བོ། །ཐིག་ལེ་རང་སེམས་ཀྱི་ངོ་བོ་སྟེ། དེ་དག་རང་གིས་ཡེ་ཐོབ་
ལ་གསར་ཐོབ་མེད་པའི་ཡེ་ཤེས་སེམས་དཔའ། རང་གི་ཕུང་ཁམས་ཀྱི་རྩ་རླུང་ཐིག་
ལེ་དམ་ཚིག་སེམས་དཔའ། ཡེ་ཤེས་པས་དམ་ཚིག་པར་བྱིན་གྱིས་བརླབས་ནས་
གཉིས་མེད་དུ་བསྟིམ་པ་ལས་ཀྱི་སེམས་དཔའ་སྟེ། སེམས་དཔའ་གསུམ་པོ་གདོད་
ནས་གཞི་གཅིག་ཏུ་གནས་པར་ཤེས་པར་བྱས་ལ། དེའི་དུས་སུ་རྩ་ཐམས་ཅད་
སྟོང་པ་འོད་ཀྱི་རང་བཞིན། ཐིག་ལེ་ཐམས་ཅད་ཟག་མེད་ཡེ་ཤེས་ཀྱི་ཐིག་ལེ། རླུང་
ཡེ་ཤེས་ལྔའི་རང་གདངས། དེ་དག་གི་ཁྱབ་བྱེད་རིག་པའི་ཡེ་ཤེས་ངོ་བོ་སྟོང་པ།
རང་བཞིན་གསལ་བ། གསལ་སྟོང་དབྱེར་མེད། མཚན་ཉིད་ཟང་ཐལ་ལ་ཤེས་
རིག་རང་གསལ། གཉེན་པོས་དགག་ཏུ་མེད་པ་འདི་དོན་གྱི་གཏུམ་མོ་ཡིན་པ
ངོས་ཟིན་པར་བྱས་པས་བདེ་སྟོང་གི་ཉམས་བཀག་མེད་དུ་འཆར་བར་ངེས་སོ། །དེ་
་ལས་
ལྟར་འཇམ་རླུང་ནས་དབུ་བཟུང་སྟེ། ཞག་བརྒྱ་ལ་དྲག་རླུང་མན་ཆད་མཐར་ཕྱིན་
པར་བྱེད་པ་སྟེ། དེ་ཡི་ལག་ལེན་ནི། སྤྱིའི་སྔོན་འགྲོ་རྣམས་ཞག་གྲངས་གཞུང་
ནས་བཤད་པ་བཞིན་ཏུ་རྫོགས་ནས། འཇམ་རླུང་ལ་ཉིན་རེ་རླུང་ཐུན་བཞི་བཞིའི་
རླུང་ཐུན་རེ་རེ་བཞིན་དུ་རླུང་ཁུག་པ་བདུན་བདུན་བསྣན་པའི་མཐར་རླུང་ཁུག་
110

ནམ་མཁའ་མཛོད་ཀྱི་ཁྲིད་གདམས་སྐོར།
པ་བརྒྱ་དང་བརྒྱད་ལ་ཞག་བདུན་གཉིས་བཅུ་བཞིར་སྦྱོང་། ཞག་བཅོ་ལྔ་པའི་
ནངས་མོ་ནས་ལུས་སྦྱོང་འཁྲུལ་འཁོར་བྱ་སྟེ། དེ་ལ་ཞང་ཞུང་སྙན་བརྒྱུད་ཀྱི་འཁྲུལ་
འཁོར་སོ་བརྒྱད་པ་འདི་གྲུབ་ཆེན་གོང་མ་རྣམས་ནས་བརྒྱུད་པའི་ཕྲེང་བ་མ་ཆད་
ཅིང་བྱིན་བརླབ་ཤིན་ཏུ་ཆེ་བས། འདི་ཉིད་ཀྱི་བརྒྱུད་པ་ཆད་ན་ཕོངས་སེམས་ཆེ་
པས་འདི་དང་ཨ་ཁྲིད་ཀྱི་འཁྲུལ་འཁོར་བཞི་བཅུ་པ་གཉིས་ཀ་སྦྱང་བར་བྱ་སྟེ། དེ་
ལྟར་ན་སྙན་བརྒྱུད་ཀྱི་ལུས་སྦྱོང་ལྔ་པ་དང་། ཨ་ཁྲིད་ཀྱི་འཁྲུལ་འཁོར་བཅོ་ལྔ་པ་
གཉིས་ཐུན་བཞི་ལ་ཚར་རེ་བྱ། བདུན་གསུམ་པའོ། །ཞག་ཉེར་གཉིས་པའི་ཐོར་
ཐུན་ལ་རླུང་ཁུག་བརྒྱ་རྩ་བརྒྱད་ཟིན་ནས། སྙན་རྒྱུད་ཀྱི་ལུས་སྦྱོང་ལྔའི་སྟེང་དུ།
ཞེ་སྡང་གྱད་གྱི་ཐོ་བརྡེག །གཏི་མུག་ཡེ་ཤེས་སྐར་ཁུང་།། ང་རྒྱལ་འཁོར་ལོ་བཞི་སྒྲིལ།
འདོད་ཆགས་རྒྱ་མདུན་ཟུར་བཀྲོལ།། ཕྲག་དོག་དར་ལྕེ་གྱེན་སྤྲུག །བྱིང་རྒོད་
སྟག་མོའི་མཆོང་སྟབས་དང་དྲུག་བསྣན་ལ་ཚར་གཅིག་བྱ། དེ་ནས་སྔ་ཐུན་ལ་
རླུང་སྦྱོང་སྔར་ལྟར་ལ་ཨ་ཁྲིད་ཀྱི་འཁྲུལ་འཁོར་བཅོ་ལྔ་པ་དོར་ལ་སྟོད་སྦྱོང་གི་
འཁྲུལ་འཁོར་བདུན་པོ་ཚར་གཅིག་བྱ། སྤྱིར་ཡང་ཨ་ཁྲིད་ཀྱི་འཁྲུལ་འཁོར་འདི་
ལ་དང་པོ་རང་གཞན་གྱི་ལས་ཉོན་བསྡུ་བའང་ཞེ་སྡང་ཤས་ཆེ་ན་སྙིང་གར། འདོད་
ཆགས་ཤས་ཆེ་ན་ལྟེ་བར་ཧཱུྃ་ལ་བསྡུ། དེ་ནས་དངོས་གཞི། འཁྲུལ་འཁོར་རྣམས་
ཀྱི་ལས་ཉོན་སྒྲོམ་མ་ཉམས་པ་མཆན། པོ་བཤིག །མཐུག་ལས་ཚན་ཆེ་བ་མཆན། པོ་གཏོར། སྟོང་
པར་སངས་སངས་སོང་བར་བསམ་ཞིང་། དེའི་དུས་སུ་རྩ་འགགས་པ་འཛིངས་
པ་ཆད་པའི་མདུད་པ་ཐམས་ཅད་ཤིག་ཤིག་སོང་བར་བསམ། ནད་ལ་དམིགས་
ན་དང་པོ་བསྡུ་བ་ལ་ནད་ཚ་བ་དང་། ཁྱད་པར་སྟོད་འཚངས་ལ་སྙིང་ཀ་དང་།
གྲང་བའི་ནད་ལ་ལྟེ་བར་ཧཱུཾ་བསྒོམས་ལ་རང་གཞན་གྱི་ནད་ཐམས་ཅད་དེར་བསྡུ།
དེ་ནས་ནད་དཀྲུག་པ་ལ་ལུས་སྟོད་སྨད་གང་ན་སར་དེའི་འཁྲུལ་འཁོར་རྣམས་བྱ།
111

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ནད་འདོན་པ་ལ་སྒྲ་སྐད་དཔོན་གཡོག་བརྒྱད་པོ་ལས་གང་དགོས་ཀྱིས་གདོན།
དེའང་ཚད་པ་ཕྱི་ལ་གདོན། གྲང་བ་ནང་དུ་གཞིལ། བད་ཀན་ལུས་ལ་སྐེམས་ཞེས་
གསུངས་སོ། །རྒྱུན་དུ་ཉམས་ལེན་བྱེད་པའི་དུས་རིག་པ་བྱ